ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
ΚΟΜ(90) 398 τελικό 
Βρυξέλλες, 27 Αυγούοτου 1990 
ΑΝΑΚΟΙΝΩΣΗ THE ΕΠΡΤΡΠΗΕ 
ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΚΟΙΝΟΒΟΥΛΙΟ 
Συιΐ(ρωνύχ σύνδεστ* με uc XÙXXX 
inc rewxEnc κοα ανατολικτχ Ευοώπτκ 
γενική παρουσίαση 

Από τη συνεργασία στη σύνδεση 
Σήμερα έχει σχεδόν ολοκληρωθεί ίο κοινοτικό πλαίσιο συμφωνιών εμπορίου και συνεργασίας με 
τις χώρες της κεντρικής και ανατολικής Ευρώπης. Έχουν συναφθεί κανονικές διπλωματικές 
σχέσεις και ήδη διευκολύνεται η συνεργασία με την εγκατάοταοη των πρώτων αντιπροσωπειών 
της Επιτροπής στις εν λόγω χώρες. Η Κοινότητα έχει ευρέως επιβεβαιώσει τη βούληση της να 
χρησιμοποιήσει πλήρως τα μέσα που παρέχονται βάσει των συμφωνιών αυτών, κυρίως για την 
τόνωση του εμπορίου και τη δημιουργία νέων ευκαιριών στον επιχειρηματικό τομέα. 
'Ομως λόγω των δραματικών αλλαγών στην κεντρική και ανατολική Ευρώπη απαιτείται μια 
περισσότερο μακρόπνοη ανταπόκριση της Κοινότητας. Σήμερα έχουν διεξαχθεί εκλογές στις 
περισσότερες χώρες και οι κυβερνήσεις που σχηματίστηκαν εξέφρασαν το ενδιαφέρον τους για 
στενότερους δεσμούς με την Κοινότητα, μέσω σύνδεσης. Σήμερα πολλές χώρες έχουν υποβάλει 
επίσημα αιτήματα για την έναρξη διαπραγματεύσεων που αποβλέπουν στη σύναψη συμφωνιών 
σύνδεσης. 
Τον Απρίλιο, η Επιτροπή υπέβαλε στο Ευρωπαϊκό Συμβούλιο και στο Κοινοβούλιο μια πρώτη 
παρουσίαση των στοιχείων τα οποία είναι δυνατόν να περιληφθούν σε μελλοντικές συμφωνίες 
σύνδεσης*. Έκτοτε επιταχύνθηκε ο ρυθμός των μεταρρυθμίσεων, με την αναγγελία οικονομικών 
μέτρων τα οποία είναι μεν αναγκαία αλλά θέτουν σοβαρά προβλήματα προσαρμογής. Συνεπώς 
είναι ιδιαίτερα σημαντικό για την Κοινότητα να υποστηρίξει τη διαδικασία αυτή, πρώτον με το 
να συντονίζει η Επιτροπή τη βοήθεια που παρέχεται από την Ομάδα των 24 βιομηχανικών 
χωρών και δεύτερον μέσω των διμερών σχέσεων. 
Για το λόγο αυτό. η Επιτροπή στο πλαίσιο της παρούσας ανακοίνωσης παρέχει περαιτέρω 
ενδείξεις σχετικά με τους στόχους και το περιεχόμενο των συμφωνιών σύνδεσης οι οποίες 
αναφέρονται ως συμφωνίες της Ευρώπης, για να τονισθεί η σημασία της πολιτικής πρωτοβουλίας 
την οποία εκφράζουν. Στη συνέχεια θα αναληφθούν διερευνητικές συνομιλίες με τις χώρες 
αυτές, οι οποίες στην πράξη αποδεικνύουν ότι αναλαμβάνουν τη δέσμευση να τηρήσουν την ισχύ 
του νόμου, τα ανθρώπινα δικαιώματα, τη δημιουργία πολυκομματικών συστημάτων, τις ελεύθερες 
και δίκαιες εκλογές,την οικονομική ελευθεροποίηση με σκοπό τη δημιουργία οικονομιών αγοράς. 
Βάσει των συζητήσεων αυτών, η Επιτροπή, προ του τέλους του έτους, θα συστήσει στο Συμβούλιο 
οδηγίες για τη διαπραγμάτευση ενός πρώτου κύκλου συμφωνιών σύνδεσης. Τα προνόμια των 
συμφωνιών αυτών θα εκφράζουν, με τον κατάλληλο τρόπο, τη συνεχιζόμενη σημασία που έχει για 
τα μέρη η παγιοποίηση των πολιτικών και οικονομικών ελευθεριών, στις οποίες βασίζεται η 
σύμβαση σύνδεσης. 
* SEC (90) 717 τελικό 
ΰ 
Διαδικασία 
Λαμβάνοντας υπόψη τις συνθήκες στην Τσεχοσλοβακία, την Ουγγαρία και την Πολωνία και τις 
αιτήσεις που υποβλήθηκαν από τις κυβερνήσεις τους. είναι δυνατόν να αναληφθούν 
διερευνητικές συνομιλίες με τις χώρες αυτές, μετά από τη συζήτηση,στο Συμβούλιο, του γενικού 
πλαισίου σύνδεσης που παρουσιάζεται στο πλαίσιο της παρούσας ανακοίνωσης. Κατά τον 
καθορισμό του χρονοδιαγράμματος για τις διερευνητικές συνομιλίες με τη Γιουγκοσλαβία, η 
Επιτροπή θα λάβει πλήρως υπόψη τους δεσμούς που έχει η χώρα αυτή με την Κοινότητα εδώ και 
πολλά χρόνια, τη ρητή της πρόθεση να εξελιχθούν οι δεσμοί αυτοί από τη μορφή συνεργασίας 
στη μορφή σύνδεσης και την εκπλήρωση των υποχρεώσεων της για μεταρρύθμιση. Η Κοινότητα 
θα εξακολουθήσει να παρακολουθεί από κοντά την κατάσταση στη Βουλγαρία και τη 
Ρουμανία, με σκοπό να προβεί σε διερευνητικές συνομιλίες αμέσως μόλις δημιουργηθούν οι 
αναγκαίες προϋποθέσεις. 
Η Σοβιετική Ένωση 
Όπως παρατηρήθηκε τον Απρίλιο, η ΕΣΣΛ θέτει ειδικά θέματα στο πλαίσιο της εσωτερικής 
μεταρρύθμισης, των σχέσεων με την Κοινότητα και της ολοκλήρωσης στο διεθνές οικονομικό 
σύστημα. Τα θέματα αυτά παρακολουθούνται δραστήρια από την Επιτροπή πλέον των 
συμπερασμάτων του Ευρωπαϊκού Συμβουλίου που πραγματοποιήθηκε στο Δουβλίνο στις 25-26 
Ιουνίου και η Επιτροπή θα υποβάλει έκθεση στο Συμβούλιο τον Οκτώβριο σχετικά με τα 
αποτελέσματα της μελέτης που εκπονεί σε συνεργασία με τις Σοβιετικές αρχές. Η συμφωνία 
εμπορίου και συνεργασίας η οποία άρχισε να ισχύει τον Απρίλιο αποτελεί προς το παρόν 
κατάλληλο πλαίσιο για τις σχέσεις Κοινότητας-ΕΣΣΔ. Ωστόσο, θα χρειασθεί να αναθεωρηθούν 
οι σχέσεις αυτές λαμβάνοντας υπόψη την προαναφερόμενη μελέτη και να εξεταστούν α τρόποι 
με τους οποίους είναι δυνατόν να εξελιχθούν για να καλυφθούν νέες ανάγκες που 
προκύπτουν από τις πολιτικές και οικονομικές αλλαγές. 
Στόχοι 
Οι συμφωνίες σύνδεσης πρέπει να συμβάλλουν στη δημιουργία κλίματος εμπιστοσύνης και 
σταθερότητας, ευνοώντας την οικονομική και πολιτική μεταρρύθμιση και διευκολύνοντας την 
εξέλιξη στενών πολιτικών σχέσεων που βασίζονται σε κοινές αξίες. Η νέα συναίνεση 
για τις αξίες αυτές, που εκτίθενται στα έγγραφα των συνδιασκέψεων της ΣΑΣΕ στη Βόννη και 
την Κοπεγχάγη, αποτελεί σηματική ελπίδα για την παγιοποίηση των δημοκρατικών πολιτικών 
συστημάτων και οικονομιών της αγοράς. Η διαδικασία αυτή θα ενισχυθεί από τον πολιτικό 
διάλογο, σε τακτικό οργανωτικό πλαίσιο, το οποίο θα αποτελέσει το μελλοντικό κλειδί για τη 
σύνδεση. 
Δεύτερον, οι συμφωνίες σύνδεσης θα ενισχύσουν τις βάσεις της νέας Ευρωπαϊκής 
αρχιτεκτονικής. Θα διευκολύνουν τους εταίρους της κεντρικής και ανατολικής Ευρώπης να 
συμμετέχουν στην ευρύτερη διαδικασία Ευρωπαϊκής Ολοκλήρωσης, παράδειγμα της οποίας 
αποτελεί η Ενιαία Ευρωπαϊκή Αγορά και η νέα σχέση που θα αποτελέσει αντικείμενο 
διαπραγμάτευσης από την Κοινότητα και την Ευρωπαϊκή ζώνη ελευθέρων συναλλαγών. Έτσι 
θα πραγματοποιηθούν οι προσδοκίες για την επαναφορά στο κεντρικό ρεύμα της Ευρωπαϊκής 
πολιτικής και οικονομικής ζωής και θα προκύψουν συγκεκριμένα αμοιβαία οφέλη. 
3 
Ένα τρίτο σύνολο στόχων αφορά το περιβάλλον για το εμπόριο και τις επενδύσεις. Οι 
οικονομικοί παράγοντες, κυρίως στον ιδιωτικό τομέα, πρόκειται να παίξουν σημαντικό ρόλο για 
την ανύψωση του επιπέδου διαβίωσης και την τόνωση της μη πληθωριστικής μεγένθυσης. 'Ομως 
οι μικρότερες επιχειρήσεις, ειδικότερα, φοβούνται τους κινδύνους που συνεπάγονται οι αβέβαιες 
συνθήκες των νέων αγορών. Οι αβεβαιότητες αυτές είναι δυνατόν να περιορισθούν με μία υγιή 
μακροπρόθεσμη σχέση με την Κοινότητα, που συνεπάγεται την πρόοδο των ελευθέρων 
συναλλαγών και άλλων ουσιωδών ελευθεριών της Ενιαίας Ευρωπαϊκής Αγοράς. Το εμπόριο θα 
ωφεληθεί από την ανάπτυξη, στο πλαίσιο των συμφωνιών σύνδεσης, των μέσων για την 
ενίσχυση των συναλλαγών, των επενδύσεων και του οικονομικού περιβάλλοντος στο οποίο 
λαμβάνονται οι αποφάσεις των επιχειρήσεων. 
Τέταρτον, με τις συμφωνίες σύνδεσης θα διευκολυνθούν οι χώρες της κεντρικής και ανατολικής 
Ευρώπης να χειρισθούν καλύτερα τη μετάβαση από τις κατευθυνόμενες οικονομίες και τον 
τεχνητό καταμερισμό της εργασίας σε περισσότερο ορθολογικές οικονομικές δομές και πλήρη 
συμμετοχή στο διεθνές οικονομικό σύστημα. Θα διαμορφωθούν νέες οικονομικές προοπτικές τη 
στιγμή που δημιουργούνται ρεύματα συναλλαγών και επενδύσεων μεταξύ των μελών της 
ΚΟΜΕΚΟΝ. Οι οικονομικές σχέσεις μεταξύ των χωρών αυτών παραμένουν σημαντικές και η 
σύνδεση θα βελτιώσει τις συνθήκες εμπορίου μεταξύ τους. Τα δικαιώματα και οι υποχρεώσεις 
που απορρέουν από τη σύνδεση με την Κοινότητα θα παρέχουν εμπειρίες σχετικά με τις 
συνθήκες της ανταγωνιστικής αγοράς, σε πλαίσιο στήριξης και αλληλεγγύης. Αυτό είναι 
ιδιαίτερα αξιόλογο για την αντιμετώπιση των κοινωνικών συνεπειών της διαρθρωτικής 
προσαρμογής. Η παροχή τεχνικής βοήθειας, η επιμόρφωση και οι επαφές μεταξύ της διαχείρισης 
και του εργατικού δυναμικού στην Κοινότητα και στις συνδεδεμένες χώρες μπορούν να 
διευκολύνουν την αναγκαία ανακατανομή εργατικού δυναμικού υπό αποδεκτές κοινωνικές 
συνθήκες, ενώ οι πρωτοβουλίες στους τομείς αυτούς αναπτύσσοντα/ κυρίως μέσω του 
Ευρωπαϊκού Ιδρύματος Επιμόρφωσης και το πρόγραμμα TEMPUS θα λάβει νέα ώθηση στο 
πλαίσιο των συμφωνιών σύνδεσης. 
Πέμπτον, με τις συμφωνίες σύνδεσης θα βελτιωθεί η διαφάνεια και συνεκτικότητα της κοινοτικής 
χρηματοδοτικής στήριξης και θα είναι δυνατόν να προσαρμοσθεί στις νέες προτεραιότητες που 
εντοπίζονται στο πλαίσιο των μηχανισμών διαβούλευσης των συμφωνιών. Αυτό θα αποτελέσει 
σταθερή βάση για την πολυμερή χρηματοδοτική συνεργασία, την οποία αναπτύσσει η 
Κοινότητα στις χώρες της κεντρικής και ανατολικής Ευρώπης. 
Τέλος, με τις συμφωνίες σύνδεσης θα προωθηθεί μία καλύτερη αμφίδρομη ροή πληροφοριών και 
πολιτιστικής συνεργασίας. Αυτό θα ενισχύσει τις κοινές δραστηριότητες στον πολιτικό και 
οικονομικό τομέα ενθαρρύνοντας ένα αμοιβαίο αίσθημα ευρωπαϊκής ταυτότητας, κυρίως 
μεταξύ των νέων. 
Πολλές κυβερνήσεις εξεδήλωσαν το ενδιαφέρον τους για ενδεχόμενη προσχώρηση της χώρας 
τους στην Κοινότητα. Ωστόσο, αυτό δεν αποτελεί έναν από τους στόχους των συμφωνιών 
σύνδεσης που συζητούνται στο πλαίσιο της παρούσας ανακοίνωσης. Οι συμφωνίες αυτές, όπως 
ετόνισε η Επιτροπή, έχουν ιδιαίτερη αξία καθαυτές και πρέπει να διακρίνονται από τη 
δυνατότητα προσχώρησης στην Κοινότητα, όπως προβλέπεται από το άρθρο 237 της Συνθήκης 
ΕΟΚ. Η δυνατότητα αυτή δεν θίγεται από τη σύναψη των συμφωνιών σύνδεσης. 
k 
- 4 -
Κοινό πλαίσιο 
Η ποιοτική μεταβολή των αμοιβαίων σχέσεων που οφείλεται στη σύνδεση φαίνεται από το κοινό 
σφαιρικό πλαίσιο των συμφωνιών αυτών. Το πλαίσιο αυτό αποτελείται από τα στοιχεία που 
αόριστα αναφέρονται στην ανακοίνωση της Επιτροπής της 18ης Απριλίου και αναλύονται 
λεπτομερέστερα στο παράρτημα της παρούσας ανακοίνωσης, ιδίως, 
- πολιτικός διάλογος 
- ελεύθερες συναλλαγές και ελευθέριοι κυκλοφορίας 
- οικονομική συνεργασία 
- χρηματοδοτική συνεργασία 
- πολιτιστική συνεργασία. 
Αυτά τα κοινά στοιχεία απαιτούνται για την επίτευξη των στόχων που τίθενται ανωτέρω και 
για τη δημιουργία συνεκτικής βάσης για τη σύνδεση. Κάθε συμφωνία έχει παρόμοια 
οργανωτική δομή. προβλέπει δε από κοινού λήψη των αποφάσεων και διαβουλεύσεις σε 
διαφορετικά επίπεδα. Αυτά τα κοινά χαρακτηριστικά των συμφωνιών αναφέρονται κατωτέρω. 
Ιδιαιτερότητα και διαφοροποίηση 
Χρειάζεται ένα κοινό πλαίσιο, όμως κάθε εταίρος της Κοινότητας έχει διαφορετικό πολιτικό και 
οικονομικό χαρακτήρα, με ιδιαίτερες ανάγκες και απορροφητική ικανότητα. Συνεπώς, η κάθε 
συμφωνία θα προσαρμοσθεί στις συνθήκες των ενδιαφερόμενων χωρών. 
Η ιδιαιτερότητα της κατάστασης κάθε συνδεδεμένης χώρας συνεπάγεται διαφοροποίηση των 
κοινών στοιχείων, και μεταξύ αυτών, τα οποία περιλαμβάνονται στις μελλοντικές συμφωνίες. 
Για παράδειγμα, είναι προφανές ότι οι συνδεδεμένες χώρες δεν θα είναι προετοιμασμένες να 
ανταποκριθούν συγχρόνως στην πρόκληση που συνεπάγεται κάθε βήμα προς τις ελεύθερες 
συναλλαγές. Η χρηματοδοτική συνεργασία θα έχει διαφορετική σημασία για τους εταίρους των 
οποίων η οικονομίες αναπτύσσονται με διαφορετικούς ρυθμούς. Η οικονομική συνεργασία θα 
ποικίλει ανάλογα με τις τομεακές προτεραιότητες της κάθε χώρας και οπωσδήποτε ανάλογα με 
τη γεωγραφική της τοποθεσία και τα χαρακτηριστικά της. Αυτό είναι ιδιαίτερα σαφές σε τομείς 
όπως οι μεταφορές και η προστασία του περιβάλλοντος. 
Η ύπαρξη ελαστικότητας κατά την προσαρμογή της ισορροπίας μεταξύ των κυρίων στοιχείων των συμφωνιών 
συμφέρει τόσο την Κοινότητα όσο και τους εταίρους της. Αυτό επίσης συμφωνεί με την εμμονή 
κάθε κυβέρνησης, μετά από δεκαετίες εξάρτησης, η χώρα της να συνδεθεί με την ευρύτερη 
Ευρωπαϊκή επιχείρηση μέσω διαρθρώσεων που αντιστοιχούν στη δική της κατάσταση και τις 
προτερεαιότητες. 
5" 
Νομική Βάση 
Ο μακρόπνοος χαρακτήρας της σύνδεσης, που ξεπερνά σημαντικά τις προβλέψεις των 
συμφωνιών εμπορίου και συνεργασίας πρώτης γεννιάς, απαιτεί μία κατάλληλη νομική βάση. 
Αυτή πρέπει να είναι ανάλογη με το περιεχόμενο των συμφωνιών και την πολιτική τους 
σημασία. Αυτές συνεπάγονται εκτενείς αμοιβαίες υποχρεώσεις, ενώ η συνδεδεμένη χώρα 
υιοθετεί ορισμένους κανόνες και πρακτικές που είναι καθιερωμένες στην Κοινότητα. Όπως 
αναφέρεται στο παράρτημα, οι συμφωνίες προβλέπουν τη σύσταση συμβουλίων σύνδεσης τα 
οποία είναι αρμόδια, εφόσον χρειάζεται, για τη λήψη αποφάσεων σχετικά με θέματα που 
προκύπτουν στο πλαίσιο των συμφωνιών αυτών, καθώς και άλλα κοινά έργα. Για τους 
λόγους αυτούς, θεωρείται κατάλληλο το άρθρο 238 της Συνθήκης ΕΟΚ. Αυτό προβλέπει τη 
σύναψη συμφωνιών από το Συμβούλιο με τη συγκατάθεση του Κοινοβουλίου. - 5 -
ΠΑΡΑΡΤΗΜΑ 
lvuaxû\Î€C σύνδεσης : γενική παρουσίαση 
ΠΟΛΙΤΙΚΟΣ ΔΙΑΛΟΓΟΣ 
Οι συμφωνίες σύνδεσης αποτελούν ένα οργανωτικό πλαίσιο για πολιτικό διάλογο κατά τον 
οποίο ανταλλάσονται απόψεις σε διμερή και πολυμερή θέματα, που προκύπτουν στο πλαίσιο της 
συμφωνίας καθώς και ευρύτερα θέματα που αφορούν τα μέρη. Οι ανταλλαγές αυτές είναι 
ιδιαίτερα αξιόλογες κατά τη μετάβαση προς νέες μορφές ευρωπαϊκής ολοκλήρωσης και 
συνεργασίας, στις οποίες η Κοινότητα πρόκειται να παίξει κεντρικό ρόλο. 
Το Συμβούλιο Σύνδεσης που προβλέπει κάθε συμφωνία, αποτελεί ένα forum συζητήσεων στο 
υψηλότερο πολιτικό επίπεδο. Άμεσα θέματα αμοιβαίου ενδιαφέροντος 
που προκύπτουν μεταξύ των συνόδων του Συμβουλίου Σύνδεσης δύναναται να 
συζητηθούν από την Επιτροπή Σύνδεσης. Επίσης η κοινοβουλευτική επιτροπή σύνδεσης συμβάλλει 
στο διάλογο μεταξύ των μερών. 
ΕΛΕΥΘΕΡΙΑ ΚΥΚΛΟΦΟΡΙΑΣ 
Τα συμβαλλόμενα μέρη βαθμιαία καθιερώνουν ζώνη ελευθέρων συναλλαγών βάσει ισόρροπων, 
αμοιβαίων υποχρεώσεων, σύμφωνα με τις ρυθμίσεις που προβλέπονται στη συμφωνία. Γενικά, η 
Κοινότητα θα κινηθεί ταχύτερα προς την ελευθερία των συναλλαγών σε σχέση με τις 
συνδεδεμένες χώρες και έτσι θα υποβοηθήσει την οικονομική τους ανάπτυξη. Οι συνδεδεμένες 
χώρες θα υιοθετήσουν τη συνδυασμένη ονοματολογία για την κατάταξη των εμπορευμάτων. 
Αφού οι οικονομίες των συνδεδεμένων χωρών ευθυγραμμισθούν ουσιαστικά με αυτήν της 
Κοινότητας, θα εξεταστούν τα θέματα της ελεύθερης κυκλοφορίας υπηρεσιών, κεφαλαίων και 
προσώπων. 
Α. Συvαλλαγέc Btounxaνικών προϊόντων 
(α) Τα βιομηχανικά προϊόντα καταγωγής μιας συνδεδεμένης χώρας, όταν εισάγονται στην 
Κοινότητα, επωφελούνται προοδευτικής κατάργησης των τελωνειακών δασμών, των 
υπολοιπόμενων μη ειδικών ποσοτικών περιορισμών και μέτρων ισοδυνάμου 
αποτελέσματος. 
> 
(β) Τα βιομηχανικά προϊόντα κοινοτικής καταγωγής, όταν εισάγονται στη συνδεδεμένη 
χώρα. επωφελούνται της προοδευτικής κατάργησης των τελωνειακών δασμών, ποσοτικών 
περιορισμών και μέτρων ισοδυνάμου αποτελέσματος. 
(γ) Η ελευθέρωση θα πραγματοποιηθεί σε δύο ευρείες φάσεις, το χρονοδιάγραμμα των 
οποίων θα αποτελέσει αντικείμενο διαπραγματεύσεων, λαμβάνοντας υπόψη την πρόοδο 
κατά την επίτευξη της οικονομίας αγοράς. Η μετάβαση στη δεύτερη φάση εξαρτάται 
από την οικονομική κατάσταση της συνδεδεμένης χώρας. Χρειάζεται ελαστικότητα στην 
περίπτωση οικονομικών δυσκολιών. 
Κατά την πρώτη φάση. η συνδεδεμένη χώρα διατηρεί τους κανόνες εισαγωγής 
ή βαθμιαία προβλέπει τη χαλάρωση τους, ενώ η Κοινότητα βελτιώνει την 
πρόσβαση στην αγορά της με ταχύτερο ρυθμό. 
Κατά τη δεύτερη φάση. η συνδεδεμένη χώρα. η οποία μέχρι τότε πρέπει να έχει 
βελτιώσει την ανταγωνιστική της θέση. θα φθάσει στο επίπεδο της Κοινότητας όσον 
αφορά τη βελτίωση της πρόσβασης στην αγορά. Μέχρι το τέλος της φάσης αυτής θα 
έχουν επιτευχθεί αμοιβαία ελεύθερες συναλλαγές. 
Κατά τη διαδικασία αυτή ισχύουν οι διασφαλίσεις που αναφέρονται κατωτέρω στο 
τμήμα Ζ. 
Β Γεωργικά προϊόντα 
Η γεωργία έχει ιδιαίτερη σημασία για τις οικονομίες πολλών από τις χώρες αυτές. Ο 
εκσυγχρονισμός της παραγωγής, της διανομής και εμπορίας, καθώς και η κατάργηση των 
μονοπωλίων στις αλυσίδες προσφοράς ειδών διατροφής, αποτελούν βασικούς στόχους της 
οικονομικής μεταρρύθμισης. Οι συμφωνίες θα συμβάλλουν στη διαδικασία αυτή με την παροχή 
τεχνικής βοήθειας, την επιμόρφωση και άλλες μορφές οικονομικής συνεργασίας που 
αναφέρονται κατωτέρω και με αυξημένες δυνατότητες συναλλαγών. 
Ειδικές ρυθμίσεις θα αποτελέσουν αντικπμενο διαπραγματεύσεων για την προώθηση των 
συναλλαγών γεωργικών και αλιευτικών προϊόντων, λαμβάνοντας πλήρως υπόψη τον ιδιαίτερο 
χαρακτήρα τους και τη λειτουργία της κοινής γεωργικής και αλιευτικής πολιτικής. - 2 -
- 3 -
Γ. Υπηοεσίε€ 
Καθώς οι οικονομίες των συνδεδεμένων χωρών προσαρμόζονται στις διεθνείς ανταγωνιστικές 
συνθήκες, οι υπηρεσίες θα συμβάλλουν σημαντικά στην προστιθέμενη αξία. Η οικονομική 
συνεργασία, η οποία προβλέπεται στο πλαίσιο των συμφωνιών, θα βοηθήσει τις συνδεδεμένες 
χώρες να αποκτήσουν τους απαιτούμενους σύγχρονους τομείς υπηρεσιών για τη βελτίωση της 
ανταγωνιστικής τους θέσης. Κατά τις διαπραγματεύσεις, πρέπει να επιδιωχθεί συμφωνία σχετικά 
με τους όρους για την ελευθέρωση των συναλλαγών στον τομέα των υπηρεσιών, συγχρόνως με 
την πρόοδο όσον αφορά την οικονομική ανασυγκρότηση, τα αμοιβαία συμφέροντα και τους 
διεθνείς κανόνες που έχουν συμφωνηθεί στο πλαίσιο του γύρου της Ουρουγουάης. Όπως και 
στην περίπτωση των συναλλαγών βιομηχανικών προϊόντων, θα εφαρμοσθεί βαθμιαία 
προσέγγιση, η οποία παρέχει τη δυνατότητα στη συνδεδεμένη χώρα να θεσπίσει βαθμιαία τους 
κανόνες που διέπουν τις συναλλαγές στον τομέα των υπηρεσιών στο πλαίσιο της ενιαίας 
ευρωπαϊκής αγοράς. 
Δ. Κεωάλαιο 
Η ελευθερία κινήσεως κεφαλαίων αποτελεί ουσιώδες χαρακτηριστικό της ενιαίας Ευρωπαϊκής 
αγοράς, οι συνδεδεμένες χώρες αποβλέπουν στα οφέλη της ελευθερίας αυτής, μόλις το επιτρέψει 
η ανταγωνιστική τους θέση. Όπως και κατά τις συναλλαγές βιομηχανικών προϊόντων και 
υπηρεσιών, οι διαπραγματεύσεις θα διευκολύνουν μία σταδιακή προσέγγιση. 
Στην πρώτη φάση είναι δυνατόν να πραγματοποιηθούν ορισμένες βελτιώσεις όσον αφορά την 
πρόσβαση στην αγορά, ενώ τα μέρη αποβλέπουν στη δημιουργία συνθηκών για την επακόλουθη 
εφαρμογή των κοινοτικών κανόνων που αφορούν την ελευθερία κινήσεως κεφαλαίων. Στο 
στάδιο αυτό η τεχνική συνεργασία, η επιμόρφωση και οι κοινές επιχειρήσεις μπορούν να 
συμβάλλουν σημαντικά στη δημιουργία ανταγωνιστικού χρηματοδοτικού τομέα στις συνδεδεμένες χώρες. 
Κατά τη δεύτερη φάση. τα μέρη θα επιδιώξουν την πλήρη εφαρμογή των κοινοτικών κανόνων 
όσον αφορά τις κινήσεις κεφαλαίων. 
Ε· Πρόσωπα 
Η ελευθερία της κυκλοφορίας των προσώπων αποτελεί βασικό στοιχείο της Ενιαίας Ευρωπαϊκής 
Αγοράς, μεγάλης οικονομικής και συμβολικής σημασίας. 
Λ 
- 4 
Κατά την πρώτη φάση. και λαμβάνοντας υπόψη την αρμοδιότητα της Κοινότητας και των 
κρατών μελών αυτής, είναι δυνατόν να γίνουν ορισμένες βελτιώσεις όσον αφορά τις συνθήκες 
που αφορούν την κυκλοφορία των προσώπων. Επιπλέον, θα παρασχεθεί τεχνική βοήθεια για τη 
δημιουργία κατάλληλων συστημάτων κοινωνικής ασφάλισης τα οποία θα είναι ιδιαίτερα 
σημαντικά κατά τη διαδικασία οικονομικής προσαρμογής και την ανακατανομή του εργατικού 
δυναμικού. 
Κατά τη δεύτερη φάση. αφού ευθυγραμμισθούν σημαντικά οι κοινωνικές και οικονομικές 
συνθήκες στις συνδεδεμένες χώρες, με αυτές που επικρατούν στα κράτη μέλη. θα εξεταστούν, 
στην Κοινότητα και στα όργανα σύνδεσης, περαιτέρω βελτιώσεις όσον αφορά την ελευθερία της 
κυκλοφορίας των προσώπων. 
ΓΤ. ΠΡΟΣΕΓΓΙΣΗ ΝΟΜΟΘΕΣΙΩΝ 
Είναι βασικό να υπάρξει προοδευτική προσέγγιση των νομοθεσιών των συνδεδεμένων χωρών με 
αυτές της Κοινότητας για να επωφεληθούν από την Ενιαία Ευρωπαϊκή Αγορά. 
Στους τομείς προσέγγισης περιλαμβάνονται : το εταιρικό δίκαιο, λογαριασμοί εταιρειών και 
φόροι, χρηματο-οικονομικές υπηρεσίες, κανόνες ανταγωνισμού, υγεία και ασφάλεια κατά την 
εργασία, προστασία του καταναλωτή, περιβάλλον, έμμεση φορολογία, τεχνικοί κανόνες και 
πρότυπα, μεταφορές, πνευματική ιδιοκτησία. 
Ζ. Συαπληοωυατικά αέτοα 
Οι συμφωνίες θα περιέχουν ενισχυτικές διατάξεις για τη διευκόλυνση των μέτρων ελευθέρωσης 
που περιγράφονται ανωτέρω. Αυτά θα παρουσιαστούν με συστηματικό τρόπο στο σχέδιο 
οδηγιών διαπραγμάτευσης, κατόπιν των διερευνητικών συνομιλιών. Ωστόσο, είναι πιθανόν ότι 
θα περιέχουν τα εξής : 
1. Μη διάκριση 
Δεν επιτρέπονται φορολογικά μέτρα ή πρακτικές που συνεπάγονται διάκριση μεταξύ 
των προϊόντων ενός συμβαλλομένου μέρους και των προϊόντων του άλλου 
συμβαλλομένου μέρους. 
2. Τελωνειακή συνεργασία 
Προβλέπεται αποτελεσματική συνεργασία μεταξύ των τελωνειακών διοικήσεων για να 
εξασφαλιστεί η τήρηση των διατάξεων των συμφωνιών και άλλες αμοιβαίες 
υποχρεώσεις. 
3. Πνευαατική ιδιοκτησία 
Θα εξασφαλιστεί η προστασία των δικαιωμάτων βιομηχανικής, εμπορικής και 
πνευματικής ιδιοκτησίας. 
4· Τεχνολογίες στρατηΥίκτν onuag/rvr 
Θα χρειαστεί να περιληφθούν στο πλαίσιο των συμφωνιών οι περιορισμοί σχετικά με τις 
εξαγωγές τεχνολογιών στρατηγικής σημασίας προς τις συνδεδεμένες χώρες. 
yio 
- 5 -
5. Περιορισμοί 
Η Συμφωνία δεν αποκλείει την ενίσχυση των απαγορεύσεων ή των περιορισμών επί των 
εισαγωγών, εξαγωγών ή των υπό διαμετακόμιση εμπορευμάτων που αναφέρονται στο 
άρθρο 36 της Συνθήκης της Ρώμης. 
6. Ανταγωνιστή και κρατικές ενισχύσει 
Πρέπει να εξασφαλιστεί ο ελεύθερος ανταγωνισμός σύμφωνα με διατάξεις που 
βασίζονται με αυτές που εφαρμόζονται στην Κοινότητα οι συνδεδεμένες χώρες αρχικά 
ενδέχεται να επωφεληθούν από ορισμένες απαλλαγές όσον αφορά τις κρατικές 
ενισχύσεις. 
7. Διευθέτηση διαφορών 
Τα συμβαλλόμενα μέρη οφείλουν να διευθετούν τις διαφορές στο πλαίσιο των οργάνων 
σύνδεσης. Εφόσον χρειαστεί, γίνεται προσφυγή στη διαιτησία, για την οποία 
προβλέπονται στις συμφωνίες σχετικές ρυθμίσεις, κυρίως όσον αφορά τις διαφορές 
εμπορικού χαρακτήρα. 
8. Ντάμπινγκ 
Εφόσον διαπιστωθεί ότι ασκείται ντάμπινγκ, είναι δυνατόν, μετά από διοβα;λεύσεις, να 
ληφθούν τα κατάλληλα μέτρα, σύμφωνα με τους αντίστοιχους κανόνες της GATT. 
9. Διασφαλίσεις 
Ένα συμβαλλόμενο μέρος έχει το δικαίωμα να λάβει τα κατάλληλα μέτρα εφόσον η 
οικονομία του διαταράσσεται σοβαρά ή απειλείται από σοβαρή διαταραχή. 
ΟΙΚΟΝΟΜΙΚΗ ΣΥΝΕΡΓΑΣΙΑ 
Η οικονομική συνεργασία αποτελεί ουσιώδες συμπληρωματικό στοιχείο των συμφωνιών για την 
ελευθέρωση που περιγράφεται ανωτέρω. Μπορεί να βοηθήσει τις συνδεδεμένες χώρες να 
εξοπλιστούν με οικονομικά μέσα για να ανταγωνιστούν στην ευρωπαϊκή και στις παγκόσμιες 
αγορές. Για το λόγο αυτό. έχουν ιδιαίτερη σημασία τα βιομηχανικά πρότυπα, η πιστοποίηση 
και δοκιμή καθώς και άλλοι τομείς αναγκαίοι για τη λειτουργία της ενιαίας αγοράς. Το πεδίο 
που θα καλύπτει η ενισχυμένη αυτή συνεργασία θα εξεταστεί κατά τις διερευνητικές συζητήσεις, 
ενώ θα δοθεί ιδιαίτερη σημασία στην τεχνική βοήθεια και την επιμόρφωση. 
Στο τμήμα αυτό αναφέρονται οι τομείς στους οποίους μπορεί να αναπτυχθεί η οικονομική 
συνεργασία. 
^Λ 
- 6 -
1· Βιαιη-χανική συνεργασία 
Το κεφάλαιο, η τεχνολογία και η τεχνογνωσία από την Κοινότητα μπορούν να συμβάλλουν 
σημαντικά στην οικονομική αναδιάρθρωση. Συγχρόνως, οι συνδεδεμένες χώρες έχουν 
προοδεύσει κατ'εξοχήν σε ορισμένους τομείς που μπορούν ν'αποτελέσουν τη βάση για 
δημιουργία επικερδών μικτών επιχειρήσεων με επιχειρήσεις της Κοινότητας. Η βιομηχανική 
συνεργασία θα καλύπτει : 
Τον εκσυγχρονισμό και τη μετατροπή της βιομηχανίας από ένα σύστημα κεντρικού 
σχεδιασμού σε μία οικονομία της αγοράς, υπό αποδεκτούς περιβαλλοντολογικούς όρους. 
Αναδιάρθρωση μεμονωμένων τομέων (όπως βιομηχανία σιδήρου και χάλυβα, χημική 
βιομηχανία, τσιμεντοβιομηχανία), μετατροπή των βιομηχανιών άμυνας. 
Ανάπτυξη νέων τομέων, ειδικότερα στην ελαφρά βιομηχανία, τα καταναλωτικά αγαθά 
και τις υπηρεσίες της αγοράς. 
Στήριξη για την ανάπτυξη των μικρομεσαίων επιχειρήσεων, μεταξύ άλλων συμμετοχή 
σε κοινοτικές ενέργειες που αφορούν τις μικρές επιχειρήσεις (όπως BC-Net, Κέντρα 
Ευρω- πληροφοριών). 
2· Προώθηση και προστασία των επενδύσεων 
Ροές ιδιωτικού κεφαλαίου μέσω αμέσων επενδύσεων αποτελούν ένα από τα 
αποτελεσματικότερα μέσα τόνωσης της οικονομικής αναδιάρθρωσης. Ωστόσο, οι επενδυτές θα 
προσελκυστούν από τις νέες αγορές σε σημαντική κλίμακα μόνον εφόσον είναι ευνοϊκή η 
οικονομική κατάσταση. Η μετατρεψιμότητα θα αποτελέσει σημαντικό βήμα επειδή εξασφαλίζει 
την ελεύθερη μεταφορά των κεφαλαίων που αποφέρουν οι επενδύσεις. Με τη σύνδεση 
βελτιώνεται το περιβάλλον για τις επενδύσεις επειδή ενθαρρύνεται : 
ένα ευνοϊ κό νομικό πλαίσιο για τις επενδύσεις 
ικανοποιητικοί κανόνες σχετικά με τη μεταφορά των κεφαλαίων 
καλύτερη προστασία των επενδύσεων 
ανταλλαγές πληροψοριών για τις ευκαιρίες επενδύσεων με εκθέσεις, "business weeks", και 
άλλα μέσα 
τις υπηρεσίες παροχής συμβουλών για να υπάρξει καλύτερη καταννόηση των μη 
γνωστών αγορών. 
3. Βιοαη^ανικά πρότυπα, πιστοποίηση και δοκιυή 
Η συνεργασία αποβλέπει στον περιορισμό των διαφορών στους τομείς της τυποποίησης 
και πιστοποίησης : προώθηση της χρησιμοποίησης των κοινοτικών προτύπων στις 
συνδεδεμένες χώρες, συμφωνίες για την αμοιβαία αναγνώριση των δοκιμών και 
πιστοποιητικών. 
/Ζ 
- 7-
Αυξημένη συμμετοχή των συνδεδεμένων χωρών στις εργασίες ειδικευμένων οργανισμών 
(CEN, CENELEC, ETSI). 
4· Επισταιονική έρευνα και τεχνολογική ανάπτυξη 
Συνεργασία στον τομέα της επιστήμης και τεχνολογίας. 
Κοινές δραστηριότητες Ε & Α οιοποίες αποβλέπουν στο να ενθαρρύνουν τη μεταφορά 
τεχνολογίας και τεχνογνωσίας. 
Ενέργειες επιμόρφωσης και προγράμματα κινητικότητας για τους ερευνητές. 
5· Επαγγελματική κατάρτιση και ανώτερη εκπαίδευση 
Πρακτική επιμόρφωση και εκ νέου κατάρτιση για άτομα ασχολούμενα με τη διαχείριση, 
ειδικευμένους εργάτες και υπαλλήλους σε τομείς προτεραιότητας (όπως τράπεζες, ασφαλιστικές 
εταιρείες και άλλες χρηματο-οικονομικές υπηρεσίες, γεωργία, περιβάλλον, λογιστική, μεταφορές 
και γλώσσες) σε συντονισμό με το Ευρωπαϊκό ίδρυμα επιμόρφωσης 
Συνεργασία μεταξύ πανεπιστημίων και μεταξύ πανεπιστημίων και επιχειρήσεων, κινητικότητα 
για τους διδάσκοντες, φοιτητές και ανώτερους υπαλλήλους, σε συντονισμό με το TEMPUS. 
6· Εκσυγχρονισμός της γεωργίας και του βιουηχανικού τομέα γεωργικών ειδών διατροωής 
(ειδικότερα σε χώρες υε υεγάλο βιομηχανικό τουέα) 
Ανάπτυξη των ιδιωτικών γεωργικών εκμεταλλεύσεων και των διαύλων διανομής, 
ανάπτυξη των μεθόδων αποθεματοποίησης, εμπορίας κλπ. 
Εκσυγχρονισμός των αγροτικών υποδομών (μεταφορές, διανομή ύδατος, τηλεπικοινωνίες). 
Βελτίωση της παραγωγικότητας και της ποιότητας με τη χρησιμοποίηση κατάλληλων 
μεθόδων και προϊόντων πρακτική εξάσκηση και έλεγχος των μεθόδων κατά της 
ρύπανσης που προκαλείται από τις εισροές. 
Ανάπτυξη και εκσσυγχρονισμός των μεταποιητικών επιχειρήσεων και των τεχνικών 
εμπορίας. 
Ενθάρρυνση της συμπληρωματικότητας στη γεωργία. 
Ενθάρρυνση για τη βιομηχανική συνεργασία και την ανταλλαγή τεχνογνωσίας κυρίως 
μεταξύ του ιδιωτικού τομέα στην Κοινότητα και των συνδεδεμένων χωρών. 
Μ 
Ενέργεια 
Κατά τη μετάβαση από το οικονομικό και εμπορικό σύστημα της ΟΟΜΕΟΟΝ στην πληρέστερη 
συμμετοχή στο διεθνές ανοικτό σύστημα, ο εκσυγχρονισμός της παραγωγής ενέργειας, η 
μεγαλύτερη ενεργειακή αποτελεσματικότητα, ο αναπροσανατολισμός των συναλλαγών και η 
καλύτερη προστασία του περιβάλλοντος έχουν καίρια σημασία. Για το λόγο αυτό η 
συνεργασία θα εστιαστεί σε τομείς όπως 
Ενεργειακή πολιτική και σχεδιασμός. 
Καλύτερα συστήματα διαμετακόμισης και παράδοσης. 
Ενεργειακή αποτελεσματικότητα και προστασία του περιβάλλοντος. 
Μεταφορά τεχνολογίας και τεχνογνωσίας. 
8. Πεοιβάλλον 
Η ανησυχία σχετικά με το περιβάλλον ήταν ένας από τους παράγοντες που οδήγησε στις 
οικονομικές και πολιτικές μεταβολές οι οποίες οδήγησαν στη μεταρρύθμιση και συνεπώς στη 
σύνδεση με την Κοινότητα. Επειδή εξακολουθούν να υπάρχουν ανησυχίες σχετικά με τη 
ρύπανση του περιβάλλοντος πρέπει να αντιμετωπισθούν με την ανάληψη δράσης σε εθνικό και 
ευρωπαϊκό επίπεδο. Η σύνδεση μπορεί να ενισχύσει τη δράση σε βασικούς τομείς όπως 
Ρύπανση του αέρα. του ύδατος και του εδάφους, βελτιώσεις όσον αφορά τον έλεγχο, την 
επεξεργασία και διάθεση αποβλήτων, τη διατήρηση της φύσης, τον εξοπλισμό κατά της 
ρύπανσης, τις μακροπρόθεσμες στρατηγικές για την προστασία του περιβάλλοντος-
Πυρηνική ασφάλεια 
Συνεργασία στο πλαίσιο της Ευρωπαϊκής Οργάνωσης Περιβάλλοντος 
Συνεργασία μεταξύ επιχειρήσεων 
9. Μεταωορέ< 
Ανάπτυξη υποδομών και οδών αμοιβαίου ενδιαφέροντος. 
Εναρμόνιση εξοπλισμού και ανάπτυξη νέων τεχνολογιών. 
Συμπληρωματικότητα των υπηρεσιών. 
10. Τηλεπικοινωνίε€ 
Ολοκλήρωση των διευρωπαϊκών συστημάτων. 
Μεταφορές τεχνολογίας και χρησιμοποίηση ευρωπαϊκών προτύπων. 
Επιμόρφωση και συμβουλευτικές δραστηριότητες. 
Προώθηση νέων εγκαταστάσεων επικοινωνιών, κυρίως αυτών που αφορούν τις 
επιχειρήσεις. 
Ανταλλαγή πληροφοριών - 8 -
- 9-
11. Υγεία και ασφάλεια 
Οι τομείς αυτοί έχουν σχετικώς παραμεληθεί στις περισσότερες χώρες κατά την τελευταία 
δεκαετία. Η σύνδεση θα συμβάλλει σημαντικά για την άνοδο των προτύπων ώστε αυτά να 
ευθυγραμμισθούν με τα Κοινοτικά. Σχετικά με αυτό είναι σημαντική η παροχή τεχνικής 
βοήθειας, η επιμόρφωση και συνεργασία μεταξύ επιχειρήσεων. 
12· Τουρισμός και συναωείς υπηρεσίες 
Οι περισσότερες συνδεδεμένες χώρες έχουν σημαντικές δυνατότητες να πραγματοποιούν έσοδα 
με τον τουρισμό. Ωστόσο, δεν διαθέτουν την αναγκαία υποδομή. Οι μελλοντικές συμφωνίες θα 
παρέχουν πλαίσιο για την ενίσχυση της υποδομής αυτής μέσω βιομηχανικής συνεργασίας, 
επιμόρφωσης στους τομείς διαχείρισης και με κάθε άλλο μέσο. 
13. Τελωνειακή συνεργασία 
Οι περισσότερες από τις μέλλουσες συνδεδεμένες χώρες αρχίζουν τώρα μόλις να εφαρμόζουν δασμολόγια και 
άλλες τελωνειακές πρακτικές, που είναι συνήθεις στις χώρες που συμμετέχουν στο διεθνές 
οικονομικό σύστημα. Είναι αξιόλογη η παροχή τεχνικής βοήθειας για την ευθυγράμμιση των 
τελωνειακών ρυθμίσεων με αυτές που ισχύουν στην Κοινότητα. Η συνεργασία μεταξύ των 
τελωνειακών αρχών θα διευκολύνει τα μέτρα για την ελευθέρωση των συναλλαγών που 
αναφέρονται ανωτέρω. 
14. Στατιστική συνεργασία 
Η ανεπάρκεια των στατιστικών στοιχείων ατις μέλλουσες χώρες σύνδεσης αποτελεί εμπόδιο για 
την ορθολογική οικονομική διαχείριση και διευνή συνεργασία. Σκοπός είναι να βοηθηθούν να 
εφαρμόσουν διεθνή πρότυπα μέσω συνεργασίας με ινστιτούτα στατιστικής στην Κοινότητα. 
15. Συνεργασία ιιεταΕ,ύ οικονομολόγων 
Το πρόγραμμα "ACE" προβλέφθηκε για να προωθηθούν οι επαφές μεταξύ οικονομολόγων που 
ασχολούνται με την προηγμένη έρευνα. Παρόμοιες πρωτοβουλίες θα αναπτυχθούν περαιτέρω 
στο πλαίσιο των συμφωνιών. 
16. Περιωερειακή ανάπτυξη 
Ανταλλαγή εμπειριών με διαφορετικές τεχνικές περιφερειακής ανάπτυξης, ειδικότερα στις 
πειρφέρειες μετατροπής που εξαρτώνται σε μεγάλο βαθμό από μιά μόνο βιομηχανία η οποία 
τώρα βρίσκεται σε ύφεση. Συνεργασία στην οποία συμμετέχουν τοπικές και περιφερειακές αρχές, 
περιφερειακές αναπτυξιακές οργανώσεις και άλλοι επαγγελματίες. 
yis 
ΠΟΛΙΤΙΣΤΙΚΗ ΣΥΝΕΡΓΑΣΙΑ 
Αναβίωση των πολιτιστικών παραδοσιακών δεσμών και προώθηση νέων πολιτιστικών τάσεων 
για να επιβεβαιωθεί η κοινή πολιτιστική ταυτότητα της Ευρώπης, κυρίως μεταξύ των νέων 
ατόμων. Ειδικότερα, καλλιτεχνικά και οπτικοακουστικά γεγονότα, δράσεις που αφορούν την 
ιστορική και αρχιτεκτονική κληρονομιά της Ευρώπης, ιστορική έρευνα, διδασκαλία, μετάφραση. 
Βελτίωση της αμφίδρομης ροής πληροφοριών. 
ΧΡΗΜΑΤΟΔΟΤΙΚΗ ΣΥΝΕΡΓΑΣΙΑ 
θα χρειαστούν πολυετείς υγιείς βάσεις για τη χρηματοδοτική στήριξη της διαδικασίας 
διαρθρωτικής προσαρμογής, κυρίως όσον αφορά την ανάπτυξη ενός υγιούς ι&ωτικού τομέα. Οί 
ανάγκες και η ικανότητα απορρόφησης θα εκτιμηθούν κατά τη διάρκεια των 
διαπραγματεύσεων, βάσει της πείρας που αποκτάται μέσω προγραμμάτων και έργων που 
αναλαμβάνονται ως τμήμα της ενέργειας ΡΗΑΚΕ. Εφόσον αποδειχθεί ικανοποιητική η 
διαδικασία οικονομικής ανανέωσης, θα καταστεί δυνατό, μετά από μια αρχική περίοδο, να 
μειωθεί η στήριξη για την μακροοικονομική προσαρμογή, με τη μορφή παροχής βοήθειας με 
επιχορηγήσεις. Θα πραγματοποιηθεί λεπτομερής εκτίμηση των απαιτήσεων για χρηματοδοτική 
συνεργασία όταν προχωρήσουν περισσότερο οι επαφές με τις μέλλουσες χώρες σύνδεσης. 
Η χρηματοδοτική συνεργασία θα λάβει τη μορφή μικτών επιχορηγήσεων και δανείων που είναι 
ανάλογα με το σχετικό επίπεδο κάθε ενδιαφερόμενης χώρας. 'Οσον αφορά τα δάνεια, θα δοθεί 
προσοχή ώστε να εξασφαλισθεί ότι οι πιστώσεις δεν υπερβαίνουν τις ικανότητες αποπληρωμής 
βάσει ευλόγων προσδοκιών μεγένθυσης. Ειδικές μορφές χρηματοδοτικής συνεργασίας 
περιλαμβάνουν επιχορηγήσεις για επιμόρφωση, ιεχνικί] βοήθεια και μειώσεις επιτοκίων · 
κεφάλαιο επιχειρηματικού κινδύνου για κοινές επιχειρήσεις, ειδικότερα όσον αφορά τις 
μικρότερες επιχειρήσεις · εξαγωγικές πιστώσεις και εγγυήσεις επενδύσεων · χρηματοδότηση για 
την αντιμετώπιση βραχυπρόθεσμων δυσκολιών που αφορούν το πέρασμα στη μετατρεψιμότητα 
του νομίσματος χορήγηση δανείων για την αναδιάρθρωση από την ΕΚΑΧ και την ΕΤΕ, καθώς 
και ενδεχομένως νέα μέσα. Σχετικά με αυτό, σημαντικό ρόλο θα παίχει επίσης η Ευρωπαϊκή 
Τράπεζα για την ανασυγκρότηση και την ανάπτυξη. - 10 -
Η Κοινότητα επιθυμεί να διατηρήσει κάποια ελαστικότητα στη χρηματοδοτική συνεργασία, για 
να ληφθούν υπόψη οι μεταβαλλόμενες ανάγκες και η απόδοση της συνδεδεμένης χώρας όσον 
αφορά τη διατήρηση των οικονομικών και πολιτικών συνθηκών που αποτελούν τη βάση της 
σύμβασης σύνδεσης. 
ΟΡΓΑΝΩΤΙΚΟ ΠΑΑΙΣΙΟ 
Συαβούλιο Σύνδεσης 
ο ανώτερος πολιτικός φορέας που συγκροτείται βάσει της συμφωνίας για να επιβλέπει την 
εκτέλεση της και ο οποίος συνέρχεται συνήθως σε υπουργικό επίπεδο 
ένα forum για την πραγματοποίηση διαλόγων σε κύρια θέματα που προκύπτουν στο 
πλαίσιο της συμφωνίας σύνδεσης καθώς και ευρύτερα διεθνή θέματα αμοιβαίου 
ενδιαφέροντος 
αρμόδιο για τη λήψη αποφάσεων σε θέματα που προκύπτουν στο πλαίσιο των 
συμφωνιών αυτών, εφόσον χρειάζεται 
δύναται να διευθετεί διαφορές μεταξύ των συμβαλλομένων μερών 
συνέρχεται περιοδικά όταν χρειάζεται 
δύναται να συγκροτεί βοηθητικούς φορείς για συγκεκριμένα θέματα συνεργασίας · 
Επιτοοπή Σύνδεστκ 
προετοιμάζει τις εργασίες του Συμβουλίου Σύνδεσης 
συνέρχεται σε επίπεδο ανωτάτων υπαλλήλων εφόσον χρειάζεται 
εξασφαλίζει τη συνέχεια μεταξύ των συνεδριάσεων του Συμβουλίου Σύνδεσης • 
αποτελεί forum για συζητήσεις σε τεχνικά θέματα που προκύπτουν στο πλαίσιο της 
συμφωνίας σύνδεσης 
Κοινοβουλευτική Επιτροπή Σύνδεστκ 
ένα forum για συζήτηση μεταξύ μελών του Κοινοβουλίου από τη συνδεδεμένη χώρα και 
μελών του Ευρωπαϊ κού Κοινοβουλίου 
συνέρχεται περιοδικά 
δύναται να υποβάλλει συστάσεις στο Συμβούλιο Σύνδεσης. 
ΔΙΑΡΚΕΙΑ 
Οι συμφωνίες είναι αορίστου χρόνου. - 11 -

ISSN 0254-1483 
COM(90) 398 τελικό 
IL J. JL Γηϊη 
GR π 
Αριβ. καταλόγου : CB-CO-90-42Û-GR-C 
ISBN 92-77-63757-9 
ΤΙΜΗ ΠΩΛΗΣΗΣ μέχρι 30 σελίδες: 3,50 ECU για κάδε 10 επιπλέον σελίδες: 1,25ECU 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg